
ΔΙΑΤΑΓΜΑΤΑ 

Τροποποίηση του ρυμοτομικού σχεδίου Αθηνών για κα¬ 
θορισμό χρήσεων του κτιρίου ΑΙΓΛΗ στο χώρο του 

Εγκριση πραγματοποίησης μεταφοράς συντελεστή δό¬ 
μησης σε ακίνητο που βρίσκεται εντός του ρυμοτο¬ 
μικού σχεδίου του Δήμου Κυπαρισσίας (Ν. Μεσση¬ 
νίας) . 2 

Τροποποίηση του εγκεκριμένου ρυμοτομικού σχεδίου 
του Δήμου Πειραιά (Ν. Αττικής) . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του ρυμοτομικού σχεδίου Αθηνών για καθο¬ 
ρισμό χρήσεων του κτιρίου ΑΙΓΛΗ στο χώρο του Ζαπ¬ 
πείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

■ Έχοντας υπόψη: 

1. Τις διατάξεις της παραγράφου 1 του άρθρου 4 του Ν. 
1577/1985 «Γενικός Οικοδομικός Κανονισμός» (Α 210). 

2· Τις διατάξεις του άρθρου 99 της παρ. 3 του Ν. 1892/ 
1990 «Για τον εκσυγχρονισμό και την ανάπτυξη» (Α 101) 
άπας τροποποιήθηκε με το άρθρο 7 παρ. 2 του Ν. 2052/ 
Τ992 (Α' 94). 

3. Την Υ 1958/1992 κοινή απόφαση του Πρωθυπουρ¬ 
γού και του Υπουργού Περιβάλλοντος Χωροταξίας και Δη¬ 
μοσίων Έργων «Ανάθεση αρμοδιοτήτων στους Υφυπουρ¬ 
γούς Περιβάλλοντος Χωροταξίας και Δημοσίων Εργων 
Χρήστο Κατσιγιάννη και Γεώργιο Βουλγαράκη» (Β 744). 

4 · Την από 24.2.1992 αιτιολογική έκθεση της Δ/νσης 
Πολεοδομικού Σχεδιασμού, τμήμα Παραδοσιακών Οικι¬ 
σμών. 

5. Το 9668/1979/92 έγγραφο της Δ/νσης Πολεοδομι- 


κού Σχεδιασμού προς τον Δήμο Αθηναίων και το γεγονός 
ότι η προθεσμία του άρθρου 31 παρ, 2 του Π.Δ/τος 
323/89 «Κωδικοποίηση σε ενιαίο κείμενο νόμου με τίτλο 
«Δημοτικός και Κοινοτικός Κώδικας* των ιοχυουσών δια¬ 
τάξεων του δημοτικού και κοινοτικού κώδικα όπως τροπο¬ 
ποιήθηκαν και συμπληρώθηκαν (Α’ 146) πέρασε άπρα¬ 
κτη. 

6. Την από 13.11.1989 κοινή εισήγηση της Δ/νσης Πο- 
λεοδομικού Σχεδιασμού (Τμήμα Παραδοσιακών Οικισμών) 
και της Δ/νσης Οικοδομικών και Κτιριοδομικών Κανονι¬ 
σμών. 

7. Τις 505/89 και 554/91 γνωμοδοτήσεις του Κεντρι¬ 
κού Συμβουλίου Χωροταξίας Οικισμού και Περιβάλλοντος, 
με πρόταση του Υφυπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Αθηνών στον χώρο του Ζαπείου με τον κα¬ 
θορισμό χρήσεων του εντός αυτού ευρισκομένου κτιρίου 
ΑΙΓΛΗ ως εξής: 

- αναψυκτήριο 

- εστιατόριο 

- ζαχαροπλαστείο, 

μετά των βοηθητικών τους χώρων. 

2. Απαγορεύεται η χρήση του κτιρίου ως νυκτερινού κέ¬ 
ντρου διασκεδάσεως. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε ιη δημοσίευση και εκτέλεση 
του παρόντος διατάγματος. 

Αθήνα, 23 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΛΞΙΛΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΠΛΗΝΗΣ 

( 2 ) 

Εγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Κυπαρισσίας (Ν. Μεσσηνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την από 10.9.2992 αίτηση του Λαζάρου Τριάρχου. 

7. Την από 3.8.1992 αίτηση των Νικολάου Πετρακό- 
πουλου, Δημητρίου Πετρακόπουλου και Αγγελικής Πε- 
τρακοπούλου - Μαρκοπούλου 

8. Τις από 23.2.1993 νέες αιτήσεις των Λαζάρου Τριάρ¬ 
χου και Αγγελικής Πετρακοπούλου. 

9. Την 681/συν. 55/8.10.1992 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

10. Την 29322/21.4.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
27.2.1991 Π.Δ/γμα (Δ' 112) από το βαρυνόμενο ακίνητο, 
που βρίσκεται εντός του ρυμοτομικού σχεδίου του Δήμου 
θεσ/νίκης επί των οδών Βασιλίσσης Όλγας 182 και Θεμι¬ 
στοκλή Σοφούλη για το οποίο έχει εκδοθεί ο 4276/1992 
σχετικός τίτλος δικαιώματος μεταφοράς συντελεστή δό¬ 
μησης στο όνομα Λαζάρου Τριάρχου σε άλλο ακίνητο 
(ωφελούμενο) που βρίσκεται εντός του ρυμοτομικού σχε¬ 
δίου του Δήμου Κυπαρισσίας (Ν. Μεσσηνίας) επί της οδού 
Αλ. Καλαντζάκου για το οποίο υφίσταται δικαίωμα πραγ¬ 
ματοποίησης μεταφοράς συντελεστή δόμησης υπέρ των 
Αγγελικής συζύγου Γεωργίου Μαρκοπούλου το γένος Αγ- 
γελή ή Αγγέλου και Δέσποινας Καρέλη ή Πετρακοπούλου, 
Νικολάου Πετρακοπούλου του Αγγέλου και της Δέσποινας 
και Δημητρίου Πετρακοπούλου του Αγγέλου και της Δέ¬ 


σποινας, όπως το ωφελούμενο ακίνητο φαίνεται με στοι¬ 
χεία Α, Β, Γ, Δ, Ε, Ζ, Α στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον προϊστάμενο 
της Δ/νσης Τοπογραφικών Εφαρμογών με την υπ’ αριθ. 
71985/1993 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 48,16 
τ.μ. που αντιστοιχεί σε 8,70 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελούμενου ακινήτου 
μετά την μεταφορά είναι τα εξής: 

α) Εμβαδόν οικοπέδου: 204,92 τ.μ. 

β) Ποσοστό κάλυψης: 62,7%. 

γ) Συντελεστής δόμησης: 1,235. 

δ) Μέγιστο επιτρεπόμενο ύψος του ανεγερθησομένου 
κτιρίου: εννέα μέτρα και τριάντα εκατοστά του μέτρου 
(9,32 μ.). 

ε) Το κτίριο πρέπει να ανεγερθεί εντός του ωφελούμε¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:50 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 71985/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πρίν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για την σημείωση στη μερίδα των δικαιού¬ 
χων, του παρόντος διατάγματος καθώς και βεβαίωση από 
την αμρόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 4276/ 
1992 ονομαστικός τίτλος δικαιώματος μεταφοράς συντε¬ 
λεστή δόμησης. 

Άρθρο 2 

1. Ακυρούται ο 4276/1992 ονομαστικός τίτλος δικαιώ¬ 
ματος μεταφοράς συντελεστή δόμησης. 

2. Εγκρίνεται η χορήγηση νέου τίτλου μεταφοράς συ¬ 
ντελεστή δόμησης στο όνομα Λαζάρου Τριάρχου για το 
υπολειπόμενο και μη χρησιμοποιηθέν εμβαδόν 8,70 τ.μ. 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και θ' 
μοσίων Έργων αναθέτουμε τη δημοσίευση και εκτελε 
του παρόντος διατάγματος. 

Αθήνα, 23 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΟΝ 

ΧΡΗΣΤΟΣ ΚΑΤΣΙΠΑΝΝΗΣ 


ΑΖ* 45 00 

(3) 

Τροποποίηση του εγκεκριμένου ρυμοτομικού σχεδίου του 
Δήμου Πειραιά (Ν. Αττικής). 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις των άρθρων 3,9 και 70 του Ν.Δ/τος της 
17.7.1923 «Πέρσι σχεδίου πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 23 παρ. 1 εδ ιδ. του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α’ 101) όπως ακτικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

4. Τις διατάξεις του άρθρου 2 παρ. α του Ν.Δ/τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες» (Α' 70). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

6. Τις 238/1991 και 654/1991 γνωμοδοτήσεις του Δη¬ 
μοτικού Συμβουλίου Πειραιά. 

7. Την 2/201.1993 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος με πρό¬ 
ταση του Υφυπουργού Περιβάλλοντος Χωροταξίας και 
Δημοσίων Έργων, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Πειραιά (Ν. Αττικής) στο τμήμα της 
πόλης που έχει χαρακτηρισθεί ως παραδοσιακό με το από 
27.7.1982 Π.Δ/γμα «Χαρακτηρισμός τμήματος της πόλης 
του Πειραιά σαν Παραδοσιακού (Ιστορικό Κέντρο Πει¬ 
ραιά)» (Δ' 410) και ειδικότερα: 

α) Στο οικοδομικό τετράγωνο που περικλείεται από τη 
Λεωφόρο Γρηγορίου Λαμπράκη την οδό Πειραιώς και 
Ομηρίδου Σκυλίτση με τη μετατροπή αυτού σε κοινόχρη¬ 
στο χώρο και την έγκριση οδού. 

β) Στο οικοδομικό τετράγωνο 46 που περικλείεται από 
τις οδούς Φαβιέρου, Ξαβερίου, Βύρωνος και της Λεωφό¬ 
ρου Χατζηκυρικού με τον χαρακτηρισμό τμήματος αυτού 
ως κοινοχρήστου χώρου και την έγκριση πεζοδρόμου, 
όπως οι παραπάνω ρυθμίσεις φαίνονται στα δύο (2) σχε¬ 
τικά πρωτότυπα διαγράμματα σε κλίμακα 1:500 που θεω¬ 
ρήθηκαν από το προϊστάμενο της Δ/νσης Τοπογραφικών 
Εφαρμογών μέ την 70707/1993 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 


«ΚΤΟΰ « ΜΕ» 



ΣΤΟΝ ΠΕΙΡΑΙΑ 










